Diari Oficial de la Generalitat Valenciana


Sumari del DOGV 9322, del 21-04-2022 (2022/3116)

RESOLUCIÓ de 20 de setembre de 2021, de la Direcció General d'Indústria, Energia i Mines, per la qual s'atorga autorització administrativa prèvia per a la modificació, per ampliació de la potència de transformació i del sistema de 20 kV, i modificació de l'obra civil i instal·lacions existents, de les instal·lacions de distribució d'energia elèctrica de la subestació transformadora de 220/20 kV denominada ST Torrevieja, titularitat d'I-DE Redes Eléctricas Inteligentes, SA Unipersonal, situada al terme municipal de Torrevieja, s'aprova el projecte tècnic d'execució i es desestima la sol·licitud de declaració d'utilitat pública, en concret, d'aquestes instal·lacions. Expedient ATRCCT/2012/48/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9322

Data del DOGV
:   21-04-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/3116


Data del document
:   20-09-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 20 de setembre de 2021, de la Direcció General d'Indústria, Energia i Mines, per la qual s'atorga autorització administrativa prèvia per a la modificació, per ampliació de la potència de transformació i del sistema de 20 kV, i modificació de l'obra civil i instal·lacions existents, de les instal·lacions de distribució d'energia elèctrica de la subestació transformadora de 220/20 kV denominada ST Torrevieja, titularitat d'I-DE Redes Eléctricas Inteligentes, SA Unipersonal, situada al terme municipal de Torrevieja, s'aprova el projecte tècnic d'execució i es desestima la sol·licitud de declaració d'utilitat pública, en concret, d'aquestes instal·lacions. Expedient ATRCCT/2012/48/03. [2022/3116]  
Antecedents  
Amb data 16 de març de 2012, Iberdrola Distribución Eléctrica, SA Unipersonal, a través de representant degudament acreditat, va presentar davant el llavors Servei Territorial d'Energia d'Alacant, imprés normalitzat en què sol·licitava:  
- Autorització administrativa per a la modificació, per ampliació de la potència de transformació i del sistema de 20 kV, i modificació de l'obra civil i instal·lacions existents, de les instal·lacions de distribució d'energia elèctrica de la subestació transformadora de 220/20 kV denominada ST Torrevieja, situada al terme municipal de Torrevieja, província d'Alacant.  
- Aprovació del projecte d'execució de la indicada modificació (actualment denominada com a autorització administrativa de construcció).  
- Declaració d'utilitat pública, en concret, d'aquesta instal·lació.  
Juntament amb l'escrit de presentació d'aquestes peticions s'acompanyava la documentació següent:  
- Projecte tècnic, de data novembre de 2012, per a l'execució de l'esmentada instal·lació, signat per persona tècnica competent i visat pel col·legi corresponent.  
- Relació concreta i individualitzada de béns i drets que es consideren de necessària expropiació.  
- Separates en suport digital per a l'obtenció dels condicionats tècnics, per ser remesa a l'Ajuntament de Torrevieja i a la resta de les administracions públiques, organismes i, si escau, empreses de serveis públics o d'interés general afectats per la instal·lació.  
- Còpia de la Resolució de 19 d'octubre de 2011, de la Direcció General de Ports, Aeroports i Costes de la Conselleria d'Infraestructures i Transport, per la qual s'autoritza la realització d'obres de construcció de subestació transformadora en parcel·la afectada per la zona de servitud de protecció en la llacuna de Torrevieja, al terme municipal de Torrevieja.  
- Còpia de l'informe (ref. 195/1464-OOQ) de data 15 de novembre de 2007, del Servei d'Avaluació d'Impacte Ambiental de la Conselleria de Territori i Habitatge.  
Amb data 3 de gener de 2013, el sol·licitant va acreditar en l'expedient l'abonament de les taxes administratives corresponents al tràmit instat.  
El procediment administratiu corresponent a aquesta sol·licitud ha sigut tramitat amb l'expedient de referència ATRCCT/2012/48/03, incoat a aquest efecte pel llavors Servei Territorial d'Energia d'Alacant.   
  
Amb data 9 de juliol de 2019, s'ha publicat en la secció primera, «Empresaris», del Boletín Oficial del Registro Mercantil (núm. 129), dins dels actes inscrits corresponents a la província de Bizkaia, la inscripció del canvi de denominació social d'Iberdrola Distribución Eléctrica, SA Unipersonal per la denominació I-DE Redes Eléctricas Inteligentes, SA Unipersonal (https://www.boe.es/borme/dias/2019/07/09/pdfs/MOREL-V-0631-859-36.pdf).  
En el mateix sentit, en data d'aquesta resolució, I-DE redes Eléctricas Inteligentes, SA Unipersonal, es troba inscrita en el Registre Administratiu de Distribuïdors amb el número de registre R1-001 (registre accessible en el lloc web del Ministeri per a la Transició Ecològica i el Repte Demogràfic: https://sedeaplicaciones.minetur.gob.es/eee/indiceCalidad/distribuidores.aspx), inscripció per a la qual és necessari acreditar el compliment de les capacitats esmentades en l'article 37 del Reial decret 1955/2000, d'1 de desembre.  
La instal·lació de distribució d'energia elèctrica per a la qual se sol·licita autorització se situa en el polígon 2, parcel·la 70, en el paratge La Ceñuela, en la zona del polígon industrial de Las Salinas, amb referència cadastral 82520J261253218921CI, amb accés pel vial existent paral·lel a la CN-332, al terme municipal de Torrevieja, província d'Alacant, concretament a l'interior de la subestació transformadora de distribució existent ST Torrevieja 220/20 kV, titularitat d'I-DE Redes Eléctricas Inteligentes, SA Unipersonal.  
Per la seua relació amb la instal·lació sol·licitada, consten com a antecedents els actes administratius següents:  
- Resolució de 21 de setembre de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a les instal·lacions elèctriques de transport secundari de la nova subestació transformadora de 220/20 kV, denominada ST Torrevieja, situada al terme municipal de Torrevieja, província d'Alacant, s'aprova el projecte tècnic d'execució i es declara, en concret, la seua utilitat pública (expedient número ATASCT/2009/493/03), publicada en el DOGV núm. 6371 / 07.10.2010.  
  
- Resolució de 22 de desembre de 2017, del Servei Territorial d'Indústria i Energia d'Alacant, relativa a l'autorització d'explotació parcial de les instal·lacions elèctriques de transport de la nova subestació de transport de 220/20 kV, denominada ST Torrevieja (expedient número ATASCT/2009/493/03).  
- Resolució de 21 de setembre de 2010, de la Direcció General d'Energia de la Conselleria d'Infraestructures i Transport de la Generalitat, per la qual s'atorga a Iberdrola Distribución Eléctrica, SAU, autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Torrevieja, situada al terme municipal de Torrevieja, província d'Alacant, s'aprova el projecte tècnic d'execució i es declara, en concret, la seua utilitat pública (expedient número ATASCT/2010/28/03), publicada en el DOGV núm. 6371 / 07.10.2010.  
  
- Resolució de 13 de juny de 2018, del Servei Territorial d'Indústria i Energia d'Alacant, d'autorització d'explotació parcial d'instal·lacions elèctriques de distribució (mòdul 1 de 20 kV, excepte posició amb interruptor per a bateria de condensadors i el mateix conjunt de bateries de 10,8 Mvar total de potència reactiva) de la nova subestació de transport de 220/20 kV, denominada ST Torrevieja (expedient número ATASCT/2010/28/03).  
- Resolució de 21 de desembre de 2018, del Servei Territorial d'Indústria i Energia d'Alacant, d'autorització d'explotació d'instal·lacions elèctriques de distribució (transformador T-1 de 50 MVA i la seua reactància trifàsica limitadora de connexió a terra, TZ-1, i resistència R-1 de protecció de neutre) de la nova subestació de transport de 220/20 kV, denominada ST Torrevieja (expedient número ATASCT/2010/28/03).  
Per la qual cosa, la subestació actualment té la següent configuració amb autorització d'explotació:  
- En el sistema de 220 kV (parc de transport i titularitat de Red Eléctrica de España, SAU), de tipus interior blindat GIS, en configuració de doble barra (DB), està compost per:  
· Tres (3) posicions de línia equipada amb interruptor (L/San Miguel de Salinas 1, L/San Miguel de Salinas 2 i L/Aquamed).  
· Dos (2) posicions de transformador de potència equipada amb interruptor, una per al T-1 existent i una altra de reserva per al transformador de potència objecte d'aquesta autorització, denominat T-2.  
· Una (1) posició d'enllaç de barres equipada amb interruptor.  
· Un (1) sistema de mesures de tensió en barra, sense interruptor, instal·lada en l'embarrat principal.  
- En la transformació (parc de distribució i titularitat d'I-DE Redes Inteligentes, SAU):  
· Un (1) transformador de potència trifàsic, denominat T-1, de 50 MVA de potència nominal i relació 220/20 kV, en bany d'oli amb refrigeració natural (ONAN) i forçada (ONAF), proveït de regulació de tensió en càrrega en el costat d'alta tensió, grup de connexió YNd11, i acompanyat amb la seua corresponent reactància trifàsica en disposició ziga-zaga limitadora de connexió a terra, TZ-1 (1.000 A, i 10s), i resistència en sèrie, R-1 (500 A i 15 s) de protecció de neutre.  
  
- En el sistema de 20 kV, de tipus interior blindat GIS, en configuració de doble barra (DB), està compost per:  
Mòdul 1:  
· Deu (10) posicions de línia equipades amb interruptor.  
· Una (1) posició de transformador de potència equipada amb interruptor, per al T-1.  
· Una (1) posició d'acoblament de barres equipada amb interruptor.  
  
· Dos (2) mesures de tensió en barra sense interruptor, instal·lada una en cada embarrat principal del mòdul 1.  
· Una (1) posició de transformador de serveis auxiliars, per al TSA-1, sense interruptor.  
· Dos (2) posicions de partició de barres (d'aquest mòdul 1 amb el futur mòdul 2) equipades amb interruptor.  
· Un (1) transformador de serveis auxiliars, denominat TSA-1, de 250 kVA de potència nominal i relació 20/0,42-0,242 kV.  
La sol·licitud d'autorització administrativa de construcció de la instal·lació i de reconeixement, en concret, de la seua utilitat pública, ha sigut objecte d'informació pública als efectes previstos en l'article 9 de l'esmentat Decret 88/2005, de 29 d'abril, i en l'article 144 del Reial decret 1955/2000, d'1 de desembre, respectivament, durant el termini de vint dies en:  
- El Diari Oficial de la Generalitat Valenciana, de 12 d'agost de 2013 (DOGV 7087).  
- El Butlletí Oficial de la Província d'Alacant, de 12 d'agost de 2013 (BOPA 152).  
- I el diari de premsa Información, edició Alacant, de 22 d'agost de 2013.  
Amb la mateixa finalitat i el mateix termini, el llavors Servei Territorial d'Energia d'Alacant va remetre a l'Ajuntament de Torrevieja, per a la seua exposició al tauler d'anuncis, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica. Consta en l'expedient certificat de publicació al tauler d'anuncis, acreditatiu de l'exposició.  
  
D'acord amb la documentació que hi ha en l'expedient no han sigut presentades al·legacions.  
D'acord amb el que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera i d'organització de la Generalitat Valenciana, i en l'article 72 de la Llei 16/2008, de 22 de desembre, al si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia d'Alacant va sol·licitar en el mateix acte, a l'Ajuntament de Torrevieja i al Servei Territorial d'Urbanisme d'Alacant, informe amb la finalitat d'obtindre les al·legacions que foren procedents sobre l'adaptació de la instal·lació elèctrica objecte d'aquest procediment al planejament urbanístic que resultara aplicable, així com informe que preste conformitat o oposició a l'autorització sol·licitada i, si escau, el condicionat tècnic procedent, amb el resultat que, en síntesi es detalla:  
- Ajuntament de Torrevieja. No consta en l'expedient resposta als informes sol·licitats, malgrat la reiteració realitzada pel Servei Territorial.  
- Servei Territorial d'Urbanisme d'Alacant. Mitjançant informe de data 26 de setembre de 2013, els serveis tècnics emeten informe favorable de la compatibilitat de l'ampliació de la subestació transformadora Torrevieja 220/20 kV amb el planejament urbanístic. Remés l'informe a la interessada, aquesta manifesta l'acceptació i conformitat amb aquest escrit.  
Consta en l'expedient una còpia de la Resolució de 19 d'octubre de 2011, de la Direcció General de Ports, Aeroports i Costes, de la Conselleria d'Infraestructures i Transport, per la qual s'autoritza la realització d'obres de construcció de subestació transformadora en parcel·la afectada per la zona de servitud de protecció en la llacuna de Torrevieja, al terme municipal de Torrevieja, en canviar d'ubicació l'edifici de transformadors fora de la zona de servitud de protecció i complir les condicions de les obres de clos de la parcel·la i anivellament de terreny. En relació amb aquesta autorització, consta un escrit de la interessada en què manifesta la conformitat amb aquesta autorització.  
  
De conformitat amb la consulta formulada per aquesta unitat administrativa, consta un informe de data 26 de març de 2021, del Servei d'Avaluació d'Impacte Ambiental, en el qual es conclou que l'ampliació de la subestació transformadora de 220/20 ST Torrevieja, amb l'abast objecte de la present autorització, no constitueix un supòsit d'avaluació d'impacte ambiental.  
La modificació plantejada en el projecte tècnic presentat de la ST Torrevieja relativa a aquesta resolució té per objecte, en síntesi, les actuacions següents:  
- La reubicació de l'obra civil i instal·lacions de distribució existents, a fi d'emplaçar-les fora de la zona de servitud de protecció de la llacuna de Torrevieja.  
- L'ampliació en la potència de transformació, amb la incorporació d'un segon transformador de potència (denominat T-2) de relació 220/20 kV i 50 MVA de potència nominal.  
- L'ampliació del sistema de 20 kV, amb la incorporació dels mòduls 2 i 3, proveïts d'un total de 26 cel·les.  
La necessitat d'aquesta instal·lació, com a requisit previ a justificar pel sol·licitant i a avaluar per l'òrgan competent per a la seua autorització, està determinada essencialment, d'acord amb el que expressa la distribuïdora en la documentació, pel creixement de la demanda en l'àrea d'influència de la ST Torrevieja, que fa necessari incrementar la dotació de potència elèctrica per al subministrament de la zona, i la instal·lació requereix una nova unitat de transformació 220/20 kV (T-2), la qual cosa suposarà la millora de la fiabilitat del sistema davant una eventual fallada de l'actual unitat de transformació existent (T-1), així com una millora en els marges de capacitat per a assumir la demanda dels nous desenvolupaments i creixement vegetatiu de l'entorn de la subestació.  
D'altra banda, i en concordança amb el que s'ha expressat en el paràgraf anterior, ha de considerar-se que la instal·lació sol·licitada no genera incidències negatives en el sistema, atés que la posició de protecció de transformador del parc de transport, actualment amb autorització d'explotació de data 22 de desembre de 2017, per a atendre la nova unitat transformadora (T-2) projectada, ha sigut inclosa (com a actuació denominada «Ampliació ES Torrevieja 220 kV» i motivació «Suport a la distribució») en l'Acord del Consell de Ministres, de 27 de juliol de 2018, pel qual es modifiquen aspectes puntuals del document de planificació energètica. Pla de desenvolupament de la xarxa de transport d'energia elèctrica 2015-2020, publicat en el lloc d'internet, https://energia.gob.es/planificacion/Planificacionelectricidadygas/Paginas/acuerdo-consejo-ministros-planificacion-energetica.aspx, del Ministeri per a la Transició Ecològica i el Repte Demogràfic, document on es recullen aquelles infraestructures necessàries per a garantir la seguretat de subministrament en l'horitzó de planificació.  
  
Cal significar respecte a la instrucció de l'expedient administratiu d'aquesta modificació sol·licitada, que aquest ha estat condicionat a la incorporació en el document de planificació energètica: Pla de desenvolupament de la xarxa de transport d'energia elèctrica 2015-2020, de l'actuació denominada «Ampliació ES Torrevieja 220 kV», mitjançant l'esmentat Acord del Consell de Ministres, de 27 de juliol de 2018, per la qual cosa mentre aquesta actuació no ha estat reconeguda en el document de la planificació energètica, no ha sigut possible l'autorització de la instal·lació de distribució objecte d'aquesta resolució.  
D'altra banda, a l'efecte de la seua justificació ha d'indicar-se, a més, que l'ampliació de la subestació de transformació ST Torrevieja, objecte d'aquesta resolució, ha sigut prevista en els plans d'inversió anuals i triennals presentats per la distribuïdora I-DE Redes Eléctricas Inteligentes, SA Unipersonal, concretament:  
- En el Pla d'inversió anual 2018 i triennal 2018-2020, amb informe favorable d'aquesta direcció general, es va recollir com a increment de l'abast de l'actuació denominada «Torrevieja. Nova ST 220/20 kV» prevista en el Pla d'inversió anual 2017 i triennal 2017-2019: l'ampliació del transformador T-2 de 220/20 kV i 50 MVA, i nou mòdul de cel·les del sistema de 20 kV de la subestació ST Torrevieja, amb inversió prevista per al 2019, codi d'obra MY38405, i increment de la inversió bruta per l'esmentada ampliació de 724.632 ?, estant previst un increment dels ingressos sufragats per tercers per un valor de 267.003 ?.  
- En el Pla d'inversió anual 2020 i triennal 2020-2022, es va recollir una actualització de la data de posada en servei i del valor d'inversió per a tota la subestació ST Torrevieja, no identificant la part corresponent a la modificació objecte d'aquesta resolució.  
Ha d'assenyalar-se que no consta al dia de la data que la Secretaria d'Estat d'Energia de l'Administració General de l'Estat haja aprovat la quantia màxima del pla d'inversions de la xarxa de distribució per a l'any 2018 a I-DE Redes Eléctricas Inteligentes, SA Unipersonal.  
  
Consta en l'expedient l'informe favorable del llavors Servei Territorial d'Energia d'Alacant, òrgan encarregat de la instrucció de l'expedient ATRCCT/2012/48/03, i la proposta de resolució del Servei d'Energia i de la Subdirecció General d'Energia i Mines adscrites a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.2.a de la Llei 54/1997, de 27 de novembre, del sector elèctric, que són competència de l'Administració general de l'Estat.  
D'acord amb la modificació efectuada en l'article 3 de la Llei 54/1997, de 27 de novembre, del sector elèctric, mitjançant la Llei 17/2007, de 4 de juliol, per la qual es modifica la Llei 54/1997, de 27 de novembre, del sector elèctric, per a adaptar-la al que es disposa en la Directiva 2003/54/CE, del Parlament Europeu i del Consell, de 26 de juny de 2003, sobre normes comunes per al mercat interior de l'electricitat, des del 6 de juliol de 2007 les instal·lacions de distribució que no excedisquen de l'àmbit territorial de les comunitats autònomes amb competències en la matèria, seran autoritzades per aquestes; tot això, sense perjudici del règim transitori per als procediments iniciats amb anterioritat a aquesta data.  
En virtut de la disposició transitòria segona de la Llei 24/2013, de 26 de desembre, del sector elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució de conformitat amb la legislació anterior. Així mateix, aquests procediments continuaran sent tramitats fins a la seua resolució per l'Administració o l'organisme regulador que fora competent d'acord amb la legislació anterior, al qual correspondrà igualment la resolució dels recursos que, si escau, pogueren interposar-se.  
D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la llei no els serà aplicable aquesta, i es regiran per la normativa anterior, mentre que els actes dictats amb posterioritat a la seua entrada en vigor, pel que fa al règim de recursos, es regiran per les disposicions d'aquella.  
D'acord amb el que es disposa en l'article 4.1.a i en el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 del Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, desenvolupat mitjançant l'Ordre 1/2021, de 6 d'abril, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
D'acord amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de la sol·licitud constitueixen part de les xarxes de distribució.  
  
D'acord amb el que es disposa en l'article 40 de la Llei 54/1997, de 27 de novembre, del sector elèctric, els articles 37 i 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten; tot això, sense perjudici del que es preveu en aquest últim en relació amb l'exempció d'acreditació d'aquestes capacitats que, potestativament, puga atorgar l'Administració per als qui ja exerceixen l'activitat.  
D'acord amb l'article 40 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la modificació de les instal·lacions elèctriques integrades en la xarxa de distribució requereixen autorització administrativa prèvia.  
D'acord amb l'article 7.1.b del Decret 88/2005, de 29 d'abril, el projecte d'execució d'aquestes instal·lacions necessita l'aprovació de projecte, actualment denominada autorització administrativa de construcció.  
D'acord amb l'article 7.2.c de la Llei 21/2013, de 9 de desembre, d'avaluació ambiental, qualsevol modificació de les característiques d'un projecte de l'annex I o de l'annex II, diferent de les modificacions descrites en l'article 7.1.c ja autoritzats, executats o en procés d'execució, que puga tindre efectes adversos significatius sobre el medi ambient, només haurà de sotmetre's a l'avaluació prevista en aqueixa llei, quan així ho decidisca l'òrgan ambiental en cada cas, atesa la producció de les incidències que es recullen en esmentat apartat c.  
  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'article 5.5.L.3 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genere incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret en el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries.  
En virtut de la disposició transitòria segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries, per a aquelles instal·lacions que requerisquen autorització administrativa l'avantprojecte de les quals haja sigut realitzat de conformitat amb el Reglament sobre condicions tècniques i garanties de seguretat en centrals elèctriques, subestacions i centres de transformació, aprovat pel Reial decret 3275/1982, de 12 de novembre, i les disposicions que el desenvolupen i modifiquen, i s'haguera presentat davant l'Administració pública competent abans de la data d'obligat compliment indicada en la disposició transitòria primera de l'esmentat reial decret, es concedeix un termini de dos anys, que es comptarà a partir de l'obtenció de l'autorització administrativa prèvia i l'autorització administrativa de construcció, per a la consecució de l'autorització d'explotació.  
  
D'acord amb els articles 52 i 53.1 de la Llei 54/1997 i 140 del Reial decret 1955/2000, la declaració d'utilitat pública de les instal·lacions elèctriques de generació, transport i distribució d'energia elèctrica, es realitza a l'efecte d'expropiació forçosa dels béns i drets necessaris per al seu establiment i de la imposició i l'exercici de la servitud de pas, i serà necessària per al reconeixement, en concret, de la utilitat pública de les instal·lacions al·ludides la presentació, per part de l'empresa que ho sol·licite, d'una relació concreta i individualitzada dels béns o drets que considere de necessària expropiació. Doncs bé, en la present sol·licitud no hi ha causa per a la declaració d'utilitat pública concreta als efectes expropiatoris que preveu la llei, com tampoc de cap dels efectes establits en l'article 54 de l'esmentada norma legal (ni de l'article 149 del Reial decret 1955/2000) que haja acreditat la peticionària, atés que l'únic bé identificat en l'esmentada relació és de la seua titularitat i tots els treballs necessaris per a la construcció de les instal·lacions autoritzades per aquesta es desenvoluparan dins del perímetre de l'actual subestació.  
  
Quant a l'aplicació del «Capítol XX. De les infraestructures del sector energètic», de la Llei 16/2003, de 17 de desembre, cal assenyalar que les normes contingudes en aquest capítol XX són aplicables una vegada formulada la declaració d'utilitat pública, en concret, de la corresponent instal·lació, declaració que ha de fer-se després de valorar si es donen els supòsits legals per a efectuar-la, els quals, com s'acaba de motivar en el paràgraf precedent, no concorren en la present sol·licitud; encara que aquesta s'haja instruït completament d'acord amb allò instat per a la seua deguda resolució.  
  
De conformitat amb el que s'estableix en la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei en tràmit a la seua entrada en vigor, es regiran per la normativa anterior, sense perjudici que les persones interessades puguen presentar una nova sol·licitud.  
En consideració d'això anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar l'autorització administrativa prèvia per a la modificació, per ampliació de la potència de transformació i del sistema de 20 kV, i modificació de l'obra civil i instal·lacions existents, de les instal·lacions de distribució d'energia elèctrica de la subestació transformadora de 220/20 kV denominada ST Torrevieja, de titularitat d'I-DE Redes Eléctricas Inteligentes, SA Unipersonal, situada en el polígon 2, parcel·la 70, amb referència cadastral: 85548U787381493366CF, del paratge La Ceñuela en la zona del polígon industrial Las Salinas, del terme municipal de Torrevieja, província d'Alacant, que s'especifiquen a continuació:  
- Canvi de l'obra civil, per reubicació dels edificis i instal·lació elèctrica existent en explotació del seu interior, fins i tot canalitzacions elèctriques, que queda emplaçat fora de l'afecció de la zona de servitud de protecció de la llacuna de Torrevieja.  
- Instal·lació d'un (1) transformador de potència trifàsic en bany d'oli, denominat T-2, de 50 MVA, relació de transformació 220/20 kV, amb refrigeració natural (ONAN) i forçada (ONAF), proveït de regulació de tensió en càrrega en el costat d'alta tensió i grup de connexió YNd11, acompanyat amb la seua corresponent reactància trifàsica TZ-2, en configuració ziga-zaga, limitadora de connexió a terra de 1.000 A i 10 s i resistència monofàsica R-2 de protecció de 500 A i 15 s connectada al neutre de la reactància trifàsica.  
- Ampliació del sistema de 20 kV, de tipus interior blindat GIS, en configuració de doble barra (DB), amb la incorporació dels mòduls 2 i 3, amb la configuració següent:  
Mòdul 2 (alimentat des del T-2):  
· Una (1) posició de transformador de potència equipada amb interruptor, per al T-2.  
· Deu (10) posicions de línia equipades amb interruptor.  
· Dos (2) sistemes de mesura de tensió en barres, sense interruptor, instal·lada una en cada embarrat principal del mòdul 2.  
· Una (1) posició de transformador de serveis auxiliars, per al TSA-2, sense interruptor (amb fusible).  
· Una (1) posició per a bateria de condensadors equipada amb interruptor.  
· Una (1) posició d'enllaç de barres equipada amb interruptor.  
· Dues (2) posicions d'unió de barres amb cable, sense interruptor, per a unir cadascuna de les dues barres entre aquest mòdul 2 i el mòdul 1 (on ja estan autoritzades i en servei les dues (2) posicions de partició d'aquestes barres amb interruptor). Aquestes quatre (4) posicions de partició i d'unió de barres conformen en conjunt dues posicions de partició-unió de barres com a funció elèctrica entre els mòduls 1 i 2.  
· Dues (2) posicions de partició de barres amb cable, equipades amb interruptor per a unir cadascuna de les dues barres entre aquest mòdul 2 i el mòdul 3.  
Mòdul 3 (alimentat també pel T-2):  
· Dues (2) posicions de línia equipades amb interruptor.  
· Dos (2) sistemes de mesura de tensió en barres, sense interruptor, instal·lada una en cada embarrat principal del mòdul 3.  
· Dues (2) posicions d'unió de barres amb cable, sense interruptor per a unir cadascuna de les dues barres entre aquest mòdul 3 i el mòdul 2 (a través de les dues (2) posicions d'unió de barres amb interruptor autoritzades més amunt). Aquestes quatre (4) posicions de partició i d'unió de barres conformen en conjunt dues posicions de partició-unió de barres com a funció elèctrica entre els mòduls 2 i 3.  
- Instal·lació d'un (1) transformador d'interior de serveis auxiliars trifàsic, denominat TSA-2, de 250 kVA de potència nominal i relació 20/0,42-0,242 kV, alimentat des del mòdul 2.  
- Instal·lació de dues (2) bateries de condensadors, denominades el conjunt BC-1 i BC-2, de tipus interior de 3,6 i 7,2 Mvar (total 10,8 Mvar) i 20 kV, connectada a la corresponent posició del mòdul 2.  
- Instal·lació dels armaris de control i proteccions per a les noves posicions dels sistemes de 20 kV, a emplaçar en l'edifici de control.  
  
El pressupost total del projecte d'ampliació de la instal·lació objecte de la present autorització és d'un milió sis-cents cinquanta-set mil nou-cents noranta-nou euros amb quaranta cèntims (1.657.999,40 ?), valor que consta en el projecte d'execució, i sense perjudici del valor d'inversió bruta que es desprén dels plans d'inversió 2017 i 2017-2019, i plans d'Inversió 2018 i 2018-2020, tal com s'ha indicat en els antecedents, en els termes següents:  
  
- En el Pla d'inversió anual 2018 i triennal 2018-2020, amb informe favorable d'aquesta direcció general, es va recollir com a increment de l'abast de l'actuació denominada «Torrevieja. Nova ST 220/20 kV» prevista en el Pla d'inversió anual 2017 i triennal 2017-2019: l'ampliació del transformador T-2 de 220/20 kV i 50 MVA, i nou mòdul de cel·les del sistema de 20 kV de la subestació ST Torrevieja, amb inversió prevista per al 2019, codi d'obra MY38405, i increment de la inversió bruta per l'esmentada ampliació de 724.632 ?, i està previst un increment dels ingressos sufragats per tercers per un valor de 267.003 ?. En el Pla d'inversió anual 2020 i triennal 2020-2022, es va recollir una actualització de la data de posada en servei i del valor d'inversió per a tota la subestació ST Torrevieja, no identificant la part corresponent a la modificació objecte d'aquesta resolució.  
  
De conformitat amb el primer paràgraf de l'article 40.3 de la Llei 54/1997, de 27 de novembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públics com privats, que siguen necessaris obtindre per part d'I-DE Redes Eléctricas Inteligentes, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
El titular d'aquesta autorització continuarà subjecte a les condicions d'ordre mediambiental establides en la declaració d'impacte ambiental de 18 d'abril de 2006, dictada per la Direcció General de Gestió del Medi natural de la llavors Conselleria de Territori i Habitatge, i publicada en el DOGV núm. 5712 / 27.02.2008, d'acord amb el que es va establir en l'informe (ref. 195/7204-VFW), de data 15 de novembre de 2007, del Servei d'Avaluació d'Impacte Ambiental, i igualment recollides en l'apartat h del resolc segon de la Resolució de 21 de setembre de 2010, de la llavors Direcció General d'Energia, per la qual es va atorgar autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Torrevieja, es va aprovar el projecte tècnic d'execució i es va declarar, en concret, la seua utilitat pública (expedient número ATASCT/2010/28/03), publicada en el DOGV núm. 6371 / 07.10.2010.  
El titular de la present autorització tindrà els drets, deures i obligacions recollits en el títol VII de la Llei 24/2013, de 26 de desembre, del sector elèctric, i el seu desenvolupament reglamentari. En tot cas, I-DE Redes Eléctricas Inteligentes, SA Unipersonal, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
L'incompliment de les condicions i els requisits establits en la present autorització o la variació substancial dels pressupostos que han determinat el seu atorgament podran originar-ne la revocació.  
  
Segon  
Aprovar el projecte d'execució de data novembre de 2012, redactat per una persona tècnica titulada competent i visat pel col·legi corresponent, presentat per a la construcció de l'ampliació de la instal·lació descrita en el punt primer d'aquesta resolució, i habilitar I-DE Redes Eléctricas Inteligentes, SA Unipersonal, a la construcció de la instal·lació sol·licitada, que haurà de complir els requisits tècnics exigibles i d'acord amb les condicions següents:  
  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel seu titular. En cas que fora necessari introduir modificacions respecte de la documentació presentada i aprovada, el titular d'aquesta resolució haurà de sol·licitar-ne, prèviament, a aquesta direcció general la corresponent aprovació.  
  
2. La instal·lació a executar haurà de complir el que s'estableix en el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, i les seues instruccions tècniques complementàries, tenint en compte el que s'estableix en les disposicions transitòries primera i segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà de díhuit (18) mesos des de l'endemà de la seua notificació. No obstant això, amb anterioritat a la seua finalització, podrà sol·licitar-se'n una ampliació concreta mitjançant una sol·licitud motivada davant aquest òrgan directiu, i s'haurà d'acompanyar a aquest efecte la documentació justificativa de la demora i el cronograma de treballs previstos per al nou termini sol·licitat, que haurà d'ajustar-se en tot cas al termini previst en l'últim paràgraf de la disposició transitòria segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
4. Així mateix, el titular d'aquesta resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines d'Alacant.  
  
5. El titular d'aquesta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Sense perjudici d'allò previst en l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria, Energia i Mines podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
7. Finalitzades les obres de construcció de la instal·lació, I-DE Redes Eléctricas Inteligentes, SA Unipersonal, en el termini màxim de deu dies hàbils ho comunicarà al Servei Territorial d'Indústria, Energia i Mines d'Alacant als efectes de l'article 18.2 del Reial decret legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Aquesta comunicació haurà d'anar acompanyada d'un certificat de direcció i final d'obra, subscrit per una persona facultativa competent, que acredite que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i, igualment, respecte de la present autorització administrativa i aprovació de projecte d'execució. Quan l'esmentat certificat de direcció i final d'obra no estiga visat pel corresponent col·legi professional, haurà d'anar acompanyat de l'oportuna declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia, publicada en el DOGV núm. 6389 de data 3 de novembre de 2010.  
8. Una vegada atorgada l'autorització d'explotació de la instal·lació sol·licitada en aquest procediment, en el termini màxim de 10 dies, el Servei Territorial d'Indústria, Energia i Mines d'Alacant ho comunicarà a aquesta direcció general, així com a l'òrgan ambiental als efectes de l'article 18.2 del Reial decret legislatiu 1/2008, d'11 de gener, en nom d'aquesta direcció general com a òrgan substantiu.  
9. Aquesta direcció general, després del tràmit previ del corresponent procediment, deixarà sense efecte la present autorització en qualsevol moment en què observe l'incompliment o la inobservança de les condicions imposades en aquesta.  
10. Amb la sol·licitud d'autorització d'explotació, I-DE Redes Eléctricas Inteligentes, SA Unipersonal, indicarà expressament les instal·lacions, equips i elements objecte d'aquella que hagen sigut objecte d'ajudes i aportacions de fons públics o mesures d'efecte equivalent, o hagen sigut cedides i finançades totalment o parcialment per tercers. En aqueix cas, de conformitat amb el que s'estableix en l'article 31 del Reial decret 1048/2013, de 27 de desembre, pel qual s'estableix la metodologia per al càlcul de la retribució de l'activitat de distribució d'energia elèctrica, aquesta autorització haurà de ser objecte de declaració com a instal·lació cedida i finançada totalment o parcialment per tercers a incloure en l'informe a què fa referència aquest precepte.  
  
Tercer  
Desestimar la sol·licitud de declaració, en concret, d'utilitat pública de les instal·lacions autoritzades en el punt primer d'aquesta resolució, d'acord amb l'argumentació jurídica recollida en els fonaments de dret de la present resolució.  
  
Quart  
Ordenar:  
- La publicació d'aquesta resolució en el Diari Oficial de la Generalitat Valenciana.  
- La notificació d'aquesta resolució a I-DE Redes Eléctricas Inteligentes, SA Unipersonal, a totes les administracions o organismes públics i empreses del servei públic o serveis d'interés general que han intervingut, o han pogut intervindre, en el procediment d'autorització, les que han emés, o havien d'haver emés, condicionat tècnic al projecte d'execució, i les que van informar, o hagueren d'haver informat, durant la tramitació de la declaració, en concret, de la utilitat pública, els titulars de béns i drets afectats, així com als restants interessats en l'expedient, d'acord amb el que es preveu en l'article 52 de la Llei, de 16 de desembre de 1954, d'expropiació forçosa.  
  
Tot això, de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra aquesta resolució, que no posa fi a la via administrativa, podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes, comptat des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 de setembre de 2021.- La directora general d'Indústria, Energia i Mines: Maria Empar Martínez Bonafé.